Bybanen rammet av driftsstans

Tre vogner rammet av strømproblemer torsdag ettermiddag. Bybanen snudde en stund på Paradis, og det er forsinkelser.

Publisert Publisert 20. september 2012

FULL STOPP: Strømproblemer stoppet totalt tre bybane-vogner torsdag ettermiddag. Her står en vogn mellom Hop og Nesttun. Foto: Anita Kvalheim (MMS)

TØMTE VOGNEN: Vognføreren fikk beskjed om å tømme vognen. Mange begynte å gå retning Nesttun. Foto: Anita Kvalheim (MMS)

Denne artikkelen er over åtte år gammel

— En av de rammete vognene sto på Nesttun, og en var rett stoppet på Hop. Der ble vognfører bedt om å tømme vognen, sier Vakthavende trafikkleder Erik Bauge.

- Går dørene opp når strømmen er borte?

— Vi har batteri, sier Bauge.

STO: Disse to vognene sto stille rett nedenfor holdeplassen på Paradis. Foto: Ole Valaker

Ifølge driftssentralen for Bybanen skyldes stansen problemer med strømforsyningen mellom Paradis og Nesttun.Like før 16-tiden opplyste sentralen at alle vogner nå snur på Paradis.

Klokken 16.10 torsdag sier trafikkleder Baste Frotvedt at strømmen nå er tilbake.

— Tre vogner ble rammet av stansen. Nå går vi som vanlig, med litt forsinkelse, sier Baste.

— Det hoper seg opp med vogner som ikke kan kjøre forbi hverandre, så det vil bli mindre forsinkelser helt til trafikken går ned. Jeg antar det skjer i 17-tiden, sier Bauge.

Klokken 16.30 sier Bauge at ni av elleve vogner er helt i rute.

BUSS FOR BANE: Busstoppet på Paradis ble fylt opp av passasjerer fra Bybanen. Foto: Anita Kvalheim (MMS)

Publisert Publisert: 20. september 2012 16:07 Oppdatert: 20. september 2012 16:34